Diari Oficial de la Generalitat Valenciana


Sumari del DOGV 275, del 29-07-1985 (1985/804717)

DECRET 91/1985, de 25 de juny, del Consell de la Generalitat Valenciana, pel qual es desplega la Llei 1/1985, de 23 de febrer, de tributació sobre jocs d'atzar.
----------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/06/25/91/dof/vci/html**

### Dades del document

Número de DOGV
:   275

Data del DOGV
:   29-07-1985

Secció del DOGV
:   DISPOSICIONS GENERALS

Número del document
:   1985/804717


Data del document
:   25-06-1985

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 91/1985, de 25 de juny, del Consell de la Generalitat Valenciana, pel qual es desplega la Llei 1/1985, de 23 de febrer, de tributació sobre jocs d'atzar.  
La Generalitat Valenciana ha promulgat, amb data 23 de febrer passat, la Llei 1/1985 per la qual, amb efectes des de l'1 al 31 de desembre de 1985, s'estableix un recàrrec sobre la taxa que grava els jocs de sort, envit o atzar en casinos i mitjançant màquines o aparells automàtics, així com un impost sobre el joc del bingo, per tal de pal·liar els danys soferts amb motiu de les gelades patides amb anterioritat.  
L'esmentada Llei s'ajusta als preceptes de la Llei Orgànica 8/1980, de 22 de setembre, de Finançament de les Comunitats Autònomes i s'alinea com a font de recursos amb les normes que regulen els tributs cedits a aquesta Comunitat i de forma especial amb aquelles per les quals es graven la celebració de jocs de sort, envit o atzar.  
Ara cal desplegar l'esmentada Llei 1/1985, segons que disposa la seua disposició final primera, en harmonia amb les seues previsions i sense alterar la configuració que la normativa de l'Estat realitza dels tributs cedits.  
En aquest desplegament ha paregut convenient, pel que fa a l'impost sobre el joc del bingo, procedir a la quantificació de bases i quotes per tal d'efectuar una delimitació correcta de figures tributàries, cosa que ve possibilitada pel coneixement previ del valor dels cartons utilitzats en el joc.  
En atenció d'aquests motius, a proposta del Conseller d'Economia i Hisenda, amb la deliberació prèvia del Consell de la Generalitat Valenciana, en la reunió del dia 25 de juny de 1985,  
DECRETE:  
Article primer  
El recàrrec del deu per cent sobre la taxa estatal que grava els jocs de sort, envit o atzar quan els esmentats jocs se celebren en casinos de joc o mitjançant màquines o aparells automàtics aptes per a la realització d'aquests, s'exaccionarà en cada cas junt amb l'esmentada taxa en els terminis indicats per l'article 8 del Reial Decret 2221/1984 de 12 de desembre, en la redacció vigent d'acord amb el model aprovat per la Conselleria d'Economia i Hisenda.  
Article segon  
Hom entendrà que l'Impost sobre el bingo, que grava al tipus del cinc per cent la pràctica d'aquest joc, s'hi troba comprés en el corresponent valor facial dels cartons utilitzats.  
Article tercer  
Per tal de determinar la base de l'Impost es deduirà prèviament del respectiu valor facial l'import de la taxa fiscal del vint per cent establerta pel Reial Decret 2221/1984, de 12 de desembre.  
Article quart  
En conseqüència amb el que disposen els dos articles anteriors, la base imponible i quota corresponent a cada classe de cartó són les següents:  
Impost Base imponible Quota  
Cartons de 100 ptes. 76,1905 3,8095  
Cartons de 150 ptes. 114,2857 5,7143  
Cartons de 200 ptes. 152,3810 7,6190  
Cartons de 500 ptes. 380,9525 19,0475  
Cartons de 1.000 ptes. 761,9048 38,0952  
Article cinqué  
Per a qualsevol import dels premis que cal atorgar en la celebració del joc del bingo s'atendrà al que estableix l'article 6 de l'Ordre de la Conselleria d'Economia i Hisenda, de 26 de març de 1985.  
Article sisé  
Els subjectes passius substituts del contribuent estan obligats a presentar declaració- liquidació per l'Impost en la forma i terminis determinats en la corresponent Ordre de la Conselleria d'Economia i Hisenda.  
Article seté  
Les persones o entitats titulars d'autoritzacions administratives per tal d'explotar el joc i, si convé, les societats de serveis que tinguen al seu càrrec la gestió d'aquests, en la seua condició de subjectes passius substituts del contribuent de l'Impost sobre el bingo, tindran dret a un premi de cobrament del deu per cent sobre la quota de l'Impost cobrat que es farà efectiu en el moment de presentar la corresponent declaració- liquidació.  
DISPOSICIONS ADDICIONALS  
Primera  
En les aplicacions pressupostàries d'ingressos per la Taxa Fiscal i Impost de la Generalitat que grava el joc del bingo, produïts des de l'entrada en vigor de la Llei de la Generalitat Valenciana 1/1985, de 23 de febrer, es faran els ajustaments previstos perquè aparega la Taxa Fiscal en el vint per cent del valor facial dels cartons venuts.  
Segona  
Queden derogades a l'entrada en vigor d'aquest Decret les disposicions de igual o inferior rang que s'hi oposen.  
Tercera  
Aquest Decret i l'Ordre de la Conselleria d'Economia i Hisenda seran exposats durant la seua vigència a les sales on es practique el joc del bingo autoritzat.  
València, a 25 de juny de 1985  
El president de la Generalitat,   
JOAN LERMA I BLASCO  
EL Conseller d'Economia i Hisenda   
ANTONI BIRLANGA I CASANOVA


Còpia Permalink ELI